stanford-oval/wikipedia huggingface dataset:
ดอยนางนอน
ตำนาน

แนวทิวเขาทอดตัวคล้ายผู้หญิงนอนเหยียดยาวจึงเป็นที่มาของชื่อดอยนางนอน เดิมชื่อ ดอยตายสะ หรือ ดอยสามเส้า มีตำนานเกี่ยวข้องกับปู่เจ้าลาวจก ดอยส่วนที่ศีรษะเรียกว่า "ดอยจ้อง" หรือ "ดอยจิกจ้อง" (เดิมเรียกดอยนี้ว่า ดอยท่าหรือดอยต้า) เป็นดอยของลูกชายปู่เจ้าลาวจกที่รอคอยพ่อ ดอยลูกถัดมาเรียกว่า "ดอยย่าเฒ่า" ซึ่งเป็นภรรยาของปู่เจ้าลาวจก ส่วนดอยอีกลูกหนึ่งคือ "ดอยดินแดง" หรือ "ดอยปู่เจ้าลาวจก" หรือเป็นที่รู้จักกันดีในนามของ "ดอยตุง" ซึ่งเป็นจุดที่สูงที่สุดของดอยนางนอน และเป็นที่ประดิษฐานพระธาตุดอยตุง
มีตำนานเล่าว่า มีเจ้าหญิงองค์หนึ่งแห่งเมืองเชียงรุ้ง สิบสองปันนา แอบชอบพอกับชายหนุ่มคนดูแลม้า จนกระทั่งนางตั้งครรภ์ และกลัวว่าพระบิดาของนางจะลงโทษ จึงพากันหนีมาถึงแคว้นไชยนารายณ์ ทั้งสองเกิดอ่อนเพลีย ชายหนุ่มจึงบอกให้เจ้าหญิงนอนพัก ส่วนชายหนุ่มออกไปหาอาหารมาให้ แต่ก็ถูกทหารของพระบิดาที่ติดตามมาฆ่าตาย เจ้าหญิงรออยู่นาน ชายที่ตนรักก็ไม่มานางจึงตัดสินใจบูชารักโดยเอาปิ่นปักผมแทงศีรษะละสังขาร
อีกตำนานเล่าว่า เจ้าหญิงเมืองพุกามกรีธาทัพออกตามหาเจ้าชายที่นางรัก นางออกรบเรื่อยมาจนมาถึงเวียงสี่ทวงจึงพบกับเจ้าชาย แต่ปรากฏว่าเจ้าชายหนีหายไปกับสาวสวยชาวเวียงนี้อีกครั้ง นางรู้สึกเศร้าสลดจนตรอมใจตาย ก่อนตายได้อธิฐานให้ร่างกลายเป็นเทือกเขา
ยังมีตำนานเล่าว่า พญาครุฑลักพาลูกสาวพญานาค มาแอบซุกซ่อนอยู่ในเทือกเขาแห่งนี้ พญานาคผู้พ่อออกตามหาจนได้พบว่าลูกสาวนอนอยู่กับพญาครุฑในบริเวณที่เป็นต้นน้ำ ปัจจุบันเรียกว่า "ขุนน้ำนางนอน" พญานาคได้ขอลูกสาวคืน แต่พญาครุฑขอแลกกับทองคำ ก่อนกลับพญานาคได้สร้างพระธาตุจอมนาคไว้
ชิจิมิโตงาราชิ

| --- | --- |
ชิจิมิโตงาราชิ
ชื่ออื่น: นานาอิโรโตงาราชิ
ประเภท: เครื่องเทศผสม
แหล่งกำเนิด: ญี่ปุ่น
คิดค้น: ศตวรรษที่ 17
  สื่อ: ชิจิมิ
ชิจิมิโตงาราชิ (ญี่ปุ่น: 七味唐辛子; โรมาจิ: Shichi-mi tōgarashi; "พริกเจ็ดรส") หรือมีชื่อเรียกอีกชื่อว่า นานาอิโรโตงาราชิ (ญี่ปุ่น: 七色唐辛子; โรมาจิ: nana-iro tōgarashi; "พริกเจ็ดสี") หรือหรือเรียกสั้น ๆ ว่า ชิจิมิ เป็นหนึ่งในเครื่องปรุงรสเผ็ดของญี่ปุ่นซึ่งประกอบด้วยเครื่องเทศบดเจ็ดชนิด กำเนิดขึ้นในยุคเอโดะ มักใช้โรยใส่อาหารประเภทเส้นหรือประเภทข้าว ซึ่งเครื่องเทศบดเจ็ดชนิดดังกล่าวประกอบด้วย พริก พริกไทยญี่ปุ่น เปลือกส้มอบแห้ง งาดำ งาขาว เมล็ดป่าน ขิง และสาหร่าย
Reply 1994 คิดถึงเธอ

| Reply 1994 คิดถึงเธอ |
| --- | --- |
ใบปิดประชาสัมพันธ์
เป็นที่รู้จักกันในชื่อ: ย้อนรอยรัก 1994
ประเภท: โรแมนติก, ตลก
เขียนโดย: อี อู-จ็อง
กำกับโดย: ชิน ว็อน-โฮ
แสดงนำ: โค อา-รา   ช็อง อู  ยู ย็อน-ซ็อก   คิม ซ็อง-คยุน   มิน โด-ฮี   บาโร   ซน โฮ-จุน
ประเทศแหล่งกำเนิด:  เกาหลีใต้
ภาษาต้นฉบับ: เกาหลี
จำนวนตอน: 21 ตอน
การผลิต
ผู้อำนวยการสร้าง: อี มย็อง-ฮัน
ความยาวตอน: 60-90 นาที
บริษัทผู้ผลิต: ซีเจ อีแอนด์เอ็ม
ออกอากาศ
เครือข่าย: ทีวีเอ็น
ออกอากาศ: 18 ตุลาคม – 28 ธันวาคม ค.ศ. 2013 (2013-12-28)
Reply 1994 คิดถึงเธอ (เกาหลี: 응답하라 1994; อาร์อาร์: Eungdabhara 1994) ละครโทรทัศน์ของเกาหลีใต้ นำแสดงโดย โก อารา, จ็อง วู, ยู ย็อน-ซ็อก, คิม ซ็อง-คยุน, มิน โด-ฮี, บาโรและซน โฮ-จุน ออกอากาศทางช่องทีวีเอ็น (tvN) วันศุกร์และวันเสาร์เวลา 21.55 นาฬิกา ออกอากาศตั้งแต่วันที่ 18 ตุลาคม 2013 ถึงวันที่ 28 ธันวาคม 2013  ในตอนสุดท้ายซีรีส์เรื่องนี้ได้รับเรตติงเฉลี่ย 11.9% สูงสุดตลอดกาลของซีรีส์ที่ฉายทางเคเบิลทีวีเกาหลี ในขณะนั้น
เขียนบทโดย อี วู-จ็อง และกำกับโดย ชิน ว็อน-โฮ ทีมงานเดียวกับซีรีส์ยอดนิยมของปี 2012 คือย้อนรอยรัก 1997
เนื้อเรื่อง

นักศึกษาหกคนจากจังหวัดจ็อลลา, จังหวัดชุงช็องและจังหวัดคย็องซัง พักอาศัยอยู่ในหอพักในแขวงซินชน, โซล ขณะที่ศึกษาอยู่มหาวิทยาลัยในโซล หอพักนี้เป็นของคู่สามีภรรยา (ซ็อง ดง-อิล, อี อิล-ฮวา) และลูกสาว (โก อารา) เนื้อเรื่องดำเนินสลับฉากไประหว่างตั้งแต่ปี 1994 ถึงปี 2002 และปัจจุบันในปี 2013 และในเรื่องจะให้ผู้ชมเดาว่าใครเป็นสามีของนา-จ็อง ซึ่งในเป็นหนึ่งในตัวละครชายที่อยู่ในหอพัก.
ย้อนรอยรัก 1994 นั้นดำเนินเนื้อเรื่องเกี่ยวกับกระแสนิยมในช่วงนั้น ประกอบไปด้วยวงเคป็อป ซอแทจีแอนด์บอยส์และวงการบาสเกตบอลของเกาหลี
นักแสดง > นักแสดงหลัก

โก อารา เป็น ซ็อง นา-จ็อง
จ็อง วู เป็น ซึแรกิ ("ขยะ")/ หมอคิม
เป็นนักศึกษาแพทย์และเป็นเพื่อนสนิทของพี่ชายนาจ็องที่เสียไปแล้ว (บ้านเกิด: มาซัน, จังหวัดคย็องซังใต้)
ยู ย็อน-ซ็อก เป็น ชิลบงกิ (เจ็ดเอาท์ติดต่อกัน)/ จุน
ถึงแม้ว่าเขาจะเป็นเด็กใหม่ แต่เขาก็เป็นพิชเชอร์มือวางอันดับหนึ่งของทีมโรงเรียนย็อนเซ และตกหลุมรักนาจ็อง (บ้านเกิด: เขตคังนัม, โซล)
คิม ซ็อง-คยุน เป็น ซัมช็อนโพ (อ้างถึงเมืองที่เกิด)
เป็นคนที่หน้าตาแก่กว่าวัย และไม่ถูกกันกับยูนจิน (บ้านเกิด: ซัมช็อนโพ (ปัจจุบันซาช็อน), จังหวัดคย็องซังใต้)
มิน โด-ฮี เป็น โจ ยูน-จิน
เป็นแฟนคลับของซอแทจีแอนบอยส์ และไม่ถูกกันกับซัมช็อนโพ (บ้านเกิด: ยอซู, จังหวัดช็อลลาใต้)
บาโร เป็น บิงกือเร (ใบหน้าอันยิ้มแย้ม หรือ อ้างถึงทีมเบสบอล บิงกือเรอีเกิลล์)
เป็นญาติของชิลบง และเป็นรุ่นน้องของขยะ (บ้านเกิด คเวซัน, จังหวัดชุงช็องเหนือ)
ซน โฮ-จุน เป็น แฮแท (ทีมเบสบอล แฮแทไทเกอร์)
เป็นลูกชายของผู้บริหารบริษัทขนส่งเมืองซุนช่อน (บริษัทรถเมล์) (บ้านเกิด ซุนช่อน, จังหวัดช็อลลาใต้)
ซ็อง ดง-อิล เป็น ซ็อง ดง-อิล
เป็นพ่อของนา-จ็องและเป็นเจ้าของหอพักในโซลอีกทั้งยังเป็นโค้ชของทีมโซลทวิน
อี อิล-ฮวา เป็น อี อิล-ฮวา
เป็นแม่ของนา-จ็องและเป็นเจ้าของหอพักในโซล
นักแสดง > นักแสดงสมทบ

ยุน จง-ฮุน เป็น คิม กี-แท
ย็อน จุน-ซ็อก เป็น คิม ดง-อู
เป็นน้องชายของบิงกือเร
นักแสดง > นักแสดงรับเชิญ

นา ย็อง-ซ็อก เป็น เด็กหอพัก
ฮง ซ็อก-ช็อน เป็น นายทหารรักษาดินแดน (ROTC)
ฮอ คย็อง-ย็อง เป็น ชายผู้ลึกลับ
วูฮี เป็น ฮา ฮี-รา
คิม จ็อง-มิน เป็น หมอ
คิม ควัง-กยู เป็น หมอประจำโรงพยาบาลในมหาวิทยาลัย
คิม ซึล-กี เป็น ญาติของขยะ
อี จูยอน เป็น นักศึกษาแพทย์
อี คย็อง-ซิล เป็น รักแรกของ ซ็อง ดง-อิล
จี ซึง-ฮย็อน เป็น เพื่อนของขยะ
คิม ซี-อุร เป็น นักศึกษาชั้นปี 4
ยุก ซ็อง-แจ เป็น "ซุกซุก" (น้องชายของนา-จ็อง)
ซ็อง ซง-จุน เป็น ซุกซุกตอนเด็ก
จ็อง ซ็อง-โฮ เป็น รุ่นพี่ของขยะ
อี จ็อง-อึน เป็น แม่ของชัมช็อนโพ
คิม ฮัน-จง เป็น คนขี้เมา
อิม โซ-อึน เป็น แฟนของซุกซุก
ซอ ยู-ริ เป็น จู-คย็อง (รักแรกของขยะ)
คิม มิน-จง เป็น ตัวเอง
ช็อง อึน-จี เป็น ซ็อง ซี-ว็อน
ชิน โซ-ยูล
อี ซี-อึน
ซอ อิน-กุก เป็น ยุน ยุน-แจ
อึน จี-ว็อน เป็น โด ฮัก-ซาน (นักเรียนที่นาจ็องสอน)
ยูน จิน-ยี เป็น จิน ยี
แจคย็อง เป็น จ็อน จี-ฮย็อน แห่งย็อนเซ
อูรี เป็น อึม จ็อง-ฮวา แห่งย็อนเซ
จ็อง ยู-มิ เป็น หญิงสาวที่ซ็อนจุนสนใจ
การสร้าง

แต่เดิมนั้นผู้กำกับ ชิน ว็อน-โฮ และผู้เขียนบท อี วู-จ็องได้วางแผนที่จะสร้างซีรีส์เรื่องนี้ก่อน โดยเป็นฉากปี 1994 ซึ่งเป็นปีที่พวกเขาเข้าสู่วิทยาลัย (ชินเข้าศึกษาในคณะวิศวกรรมศาสตร์เคมีที่มหาวิทยาลัยแห่งชาติโซล) แต่ในที่สุดพวกเขาก็เปลี่ยนเป็นปี 1997 หลังจากได้นักแสดง อึน จี-ว็อน วงเช็กคีย์ (Sechs Kies) ซึ่งเป็นปีที่ทั้งเช็กคีย์และเอ็ช.โอ.ที ดังถึงขีดสุดในปีนั้นและเป็นปีที่เกาหลีใต้เกิดวิกฤตการณ์ทางการเงิน
ชินและอีรู้สึกว่ามีข้อมูลเพียงพอแล้วที่จะทำซีรีส์เรื่องต่อไป และในการที่จะทำให้ประสบความสำเร็จเหมือนเรื่อง ย้อนรอยรัก 1997 ทางช่องทีวีเอ็นได้ประกาศที่จะทำซีซั่นสองในเดือนเมษายน 2013
ถึงแม้ว่าผู้กำกับและผู้เขียนบทจะเป็นคนเดิม แต่นักแสดง ซ็อง ดง-อิล และ อี อิล-ฮวา ในเรื่อง Reply 1994 คิดถึงเธอ นั้นไม่มีความเกี่ยวข้องกันกับเรื่อง ย้อนรอยรัก 1997 แต่ก็ยังคงแนวคิดเดิมของตัวละครสองตัวนี้ประกอบกับเนื้อเรื่องในยุค 1990
เพลงประกอบละคร > OST Part 1

| ลำดับ | ชื่อเพลง | เนื้อเพลง | ทำนอง | ยาว |
| --- | --- | --- | --- | --- |
| 1. | "Here is Seoul" (รอย คิม) | คิม ซุน-กัน | จัง ช็อย-วุง | 4:24 |
| 2. | "Here is Seoul (Acoustic ver.)" (รอย คิม) | คิม ซุน-กัน | จัง ช็อย-วุง | 2:35 |
| 3. | "Here is Seoul (Acoustic guitar ver.)" (รอย คิม) | คิม ซุน-กัน | จัง ช็อย-วุง | 2:35 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 9:34 |
เพลงประกอบละคร > OST Part 2

| ลำดับ | ชื่อเพลง | เนื้อเพลง | ทำนอง | ยาว |
| --- | --- | --- | --- | --- |
| 1. | "To You" (ซ็อง ซี-คย็อง) | ซอ แทจี | ซอ แทจี | 3:50 |
| 2. | "To You(Inst.)" (ซ็อง ซี-คย็อง) | ซอ แทจี | ซอ แทจี | 3:50 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 7:40 |
เพลงประกอบละคร > OST Part 3

| ลำดับ | ชื่อเพลง | เนื้อเพลง | ทำนอง | ยาว |
| --- | --- | --- | --- | --- |
| 1. | "With you" (บีวันเอโฟร์) | ซน จี-ชัง | ซอ ย็อง-จิน | 3:11 |
| 2. | "With you(Inst.)" (บีวันเอโฟร์) | ซน จี-ชัง | ซอ ย็อง-จิน | 3:11 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 6:22 |
เพลงประกอบละคร > OST Part 4

| ลำดับ | ชื่อเพลง | เนื้อเพลง | ทำนอง | ยาว |
| --- | --- | --- | --- | --- |
| 1. | "I can't have you(가질 수 없는 너)" (Hi.ni) | คัง อึน-คย็อง | จ็อง ซิ-โร | 2:54 |
| 2. | "I can't have you(가질 수 없는 너)(Acoustic ver.)" (Hi.ni) | คัง อึน-คย็อง | จ็อง ซิ-โร | 2:54 |
| 3. | "I can't have you(가질 수 없는 너) (Inst.)" (Hi.ni) | คัง อึน-คย็อง | จ็อง ซิ-โร | 2:54 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 8:02 |
เพลงประกอบละคร > OST Part 5

| ลำดับ | ชื่อเพลง | เนื้อเพลง | ทำนอง | ยาว |
| --- | --- | --- | --- | --- |
| 1. | "Happy Me (행복한 나를)" (คิม เย-ริม) | ยู ยู-จิน | พัก กึน-แท | 4:12 |
| 2. | "Happy Me (행복한 나를) (Inst.)" (คิม เย-ริม) | ยู ยู-จิน | พัก กึน-แท | 4:12 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 8:24 |
เพลงประกอบละคร > OST Part 6

| ลำดับ | ชื่อเพลง | เนื้อเพลง | ทำนอง | ยาว |
| --- | --- | --- | --- | --- |
| 1. | "Parting for me (날위한 이별)" (Dia) | พัก จู-ย็อน | คิม ฮย็อง-ซ็อก | 5:06 |
| 2. | "Parting for me (날위한 이별) (Inst.)" (Dia) | พัก จู-ย็อน | คิม ฮย็อง-ซ็อก | 5:06 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 10:12 |
เพลงประกอบละคร > OST Part 7

| ลำดับ | ชื่อเพลง | ยาว |
| --- | --- | --- |
| 1. | "Only Feeling You (너만을 느끼며)" (จ็อง วู, ยู ย็อน-ซ็อก, ซน โฮ-จุน) |   |
| 2. | "Only Feeling You (너만을 느끼며) (Inst.)" |   |
เพลงประกอบละคร > OST Part 8

| ลำดับ | ชื่อเพลง | ยาว |
| --- | --- | --- |
| 1. | "Start (시작)" (โก อารา) |   |
| 2. | "Start (시작) (Inst.)" |   |
เพลงประกอบละคร > Reply 1994 Director's Cut OST

| ลำดับ | ชื่อเพลง | เนื้อเพลง | ทำนอง | ยาว |
| --- | --- | --- | --- | --- |
| 1. | "Seoul, This Place (서울, 이곳은)" (รอย คิม) | คิม ซุน-กัน | จัง ช็อย-วุง | 4:24 |
| 2. | "To You (너에게)" (ซ้อง ซี-คย็อง) | ซอ แทจี | ซอ แทจี | 3:50 |
| 3. | "With You (그대와 함께)" (B1A4) | ซน จี-ซัง | ซอ ย็อง-จิน | 3:11 |
| 4. | "You, I Cannot Have (가질 수 없는 너)" (Hi.ni) | จ็อง อึน-คย็อง | จ็อง ซี-โร | 2:54 |
| 5. | "Happy Me (행복한 나를)" (คิม เย-ริม) | ยู ยู-จิน | พัก กึน-แท | 4:12 |
| 6. | "Parting for Me (날위한 이별)" (Dia) | พัก จู-ย็อน | คิม ฮย็อง-ซ็อก | 5:06 |
| 7. | "Only Feeling You (너만을 느끼며)" (จ็อง วู, ยู ย็อน-ซ็อก, ซน โฮ-จุน) |   |   |   |
| 8. | "Start (시작)" (โก อารา) |   |   |   |
| 9. | "Fate (운명)" (คิม ซ็อง-คยุน, มิน โด-ฮี) |   |   |   |
| 10. | "Seoul, This Place (서울, 이곳은) (Acoustic ver.)" (รอย คิม) | คิม ซุน-กัน | จัง ช็อย-วุง | 2:35 |
| 11. | "You, I Cannot Have (가질 수 없는 너) (Acoustic ver.)" (Hi.ni) | จ็อง อึน-คย็อง | จ็อง ซี-โร | 2:54 |
| 12. | "To You (너에게) (Inst.)" |   | ซอ แทจี | 3:50 |
| 13. | "Happy Me (행복한 나를) (Inst.)" |   | พัก กึน-แท | 4:12 |
| 14. | "Seoul, This Place (서울, 이곳은) (Acoustic guitar ver.)" |   | จัง ช็อย-วุง | 2:35 |
รางวัลและการเข้าชิง

| ปี | รางวัล | ประเภท | ผู้ได้รับการเสนอ | ผล |
| --- | --- | --- | --- | --- |
| 2014 | 50th Baeksang Arts Awards | ละครโทรทัศน์ยอดเยี่ยม | Reply 1994 คิดถึงเธอ | เสนอชื่อเข้าชิง |
| 2014 | 50th Baeksang Arts Awards | ผู้กำกับยอดเยี่บม (โทรทัศน์) | ชิน ว็อน-โฮ | เสนอชื่อเข้าชิง |
| 2014 | 50th Baeksang Arts Awards | บทละครยอดเยี่ยม (โทรทัศน์) | อี วู-จ็อง | เสนอชื่อเข้าชิง |
| 2014 | 50th Baeksang Arts Awards | นักแสดงยอดเยี่ยม (โทรทัศน์) | โก อารา | เสนอชื่อเข้าชิง |
| 2014 | 50th Baeksang Arts Awards | นักแสดงชายหน้าใหม่ยอดเยี่ยม (โทรทัศน์) | จ็อง วู | ชนะ |
| 2014 | 50th Baeksang Arts Awards | นักแสดงชายหน้าใหม่ยอดเยี่ยม (โทรทัศน์) | คิม ซ็อง-คยุน | เสนอชื่อเข้าชิง |
| 2014 | 50th Baeksang Arts Awards | นักแสดงหญิงหน้าใหม่ยอดเยี่ยม (โทรทัศน์) | มิน โด-ฮี | เสนอชื่อเข้าชิง |
| 2014 | 50th Baeksang Arts Awards | นักแสดงชายที่ได้รับความนิยมสูงสุด (โทรทัศน์) | จ็อง วู | เสนอชื่อเข้าชิง |
| 2014 | 50th Baeksang Arts Awards | นักแสดงชายที่ได้รับความนิยมสูงสุด (โทรทัศน์) | ยู ย็อน-ซ็อก | เสนอชื่อเข้าชิง |
| 2014 | 50th Baeksang Arts Awards | นักแสดงชายที่ได้รับความนิยมสูงสุด (โทรทัศน์) | คิม ซ็อง-คยุน | เสนอชื่อเข้าชิง |
| 2014 | 50th Baeksang Arts Awards | นักแสดงหญิงที่ได้รับความนิยมสูงสุด (โทรทัศน์) | โก อารา | เสนอชื่อเข้าชิง |
| 2014 | 50th Baeksang Arts Awards | นักแสดงหญิงที่ได้รับความนิยมสูงสุด (โทรทัศน์) | มิน โด-ฮี | เสนอชื่อเข้าชิง |
| 2014 | 50th Baeksang Arts Awards | เพลงประกอบละครยอดเยี่ยม | Seoul, Here - รอย คิม | เสนอชื่อเข้าชิง |
| 2014 | 50th Baeksang Arts Awards | เพลงประกอบละครยอดเยี่ยม | To You - ซ็อง ซี-คย็อง | เสนอชื่อเข้าชิง |
| 2014 | 9th Seoul International Drama Awards | People's Choice Actor | จ็อง วู | เสนอชื่อเข้าชิง |
| 2014 | 9th Seoul International Drama Awards | People's Choice Actress | โก อารา | เสนอชื่อเข้าชิง |
| 2014 | 7th Korea Drama Awards | ผู้กำกับยอดเยี่ยม | ชิน ว็อน-โฮ | ชนะ |
| 2014 | 7th Korea Drama Awards | บทละครยอดเยี่ยม | อี วู-จ็อง | เสนอชื่อเข้าชิง |
| 2014 | 7th Korea Drama Awards | ดาราชายหน้าใหม่ยอดเยี่ยม | ซน โฮ-จุน | เสนอชื่อเข้าชิง |
| 2014 | 7th Korea Drama Awards | ดาราหญิงหน้าใหม่ยอดเยี่ยม | มิน โด-ฮี | ชนะ |
| 2014 | 7th Korea Drama Awards | นักแสดงคู่ยอดเยี่ยม | คิม ซ็อง-คยุน และ มิน โด-ฮี | ชนะ |
ข้อมูลเพิ่มเติม

เว็บไซต์ทางการ
Reply 1994 คิดถึงเธอ ที่เอกซ์ (ทวิตเตอร์)
Reply 1994 คิดถึงเธอ ที่ฮันซีเนมา
ตำบลท่าน้าว

| ตำบลท่าน้าว |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Tha Nao
ประเทศ: ไทย
จังหวัด: น่าน
อำเภอ: ภูเพียง
พื้นที่
 • ทั้งหมด: 34.46 ตร.กม. (13.31 ตร.ไมล์)
ประชากร (2555)
 • ทั้งหมด: 3,353 คน
 • ความหนาแน่น: 97.30 คน/ตร.กม. (252.0 คน/ตร.ไมล์)
รหัสไปรษณีย์ : 55000
รหัสภูมิศาสตร์: 551406
 ส่วนหนึ่งของสารานุกรมประเทศไทย
ท่าน้าว เป็นตำบลหนึ่งในอำเภอภูเพียง จังหวัดน่าน ตั้งอยู่บริเวณทิศตะวันตกของอำเภอ
ที่ตั้ง

ทิศเหนือ ติดต่อตำบลม่วงตึ๊ด อำเภอภูเพียง
ทิศตะวันออก ติดต่อตำบลน้ำแก่นและตำบลน้ำเกี๋ยน อำเภอภูเพียง
ทิศใต้ ติดต่อตำบลนาปัง อำเภอภูเพียง
ทิศตะวันตก ติดต่อตำบลดู่ใต้ อำเภอเมืองน่าน
การแบ่งเขตการปกครอง > การปกครองส่วนภูมิภาค

แบ่งการปกครองออกเป็น 7 หมู่บ้าน ได้แก่
หมู่ 1 บ้านกอก
หมู่ 2 บ้านท่าน้าว
หมู่ 3 บ้านหัวนา
หมู่ 4 บ้านหนองรัง
หมู่ 5 บ้านนาข่อย
หมู่ 6 บ้านหนองแดง
หมู่ 7 บ้านแช่พลาง
การแบ่งเขตการปกครอง > การปกครองส่วนท้องถิ่น

แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลท่าน้าว มีพื้นที่ครอบคลุมตำบลท่าน้าวทั้งหมด
ชิจิมิ

ชิจิมิ อาจหมายถึง
ชิจิมิโตงาราชิ
หอยชิจิมิ (シジミ)
ชีจีมี (지짐이)
ดานาแอร์ เที่ยวบินที่ 992

| สรุปอุบัติการณ์ |
| --- | --- |
วันที่: 6 มิถุนายน พ.ศ. 2555
สรุป: ตกขณะแล่นลงจอด สาเหตุจากเครื่องยนต์ล้มเหลวและความผิดพลาดของนักบิน
จุดเกิดเหตุ: เลกอส ประเทศไนจีเรีย 33°35′15″N 73°08′55″E﻿ / ﻿33.58750°N 73.14861°E﻿ / 33.58750; 73.14861
ประเภทอากาศยาน: เอ็มดี 83
ดําเนินการโดย: ดานาแอร์
ต้นทาง: ท่าอากาศยานนานาชาติ Nnamdi Azikiwe เมืองอาบูจา
ปลายทาง: ท่าอากาศยานนานาชาติ เมอทารา มูฮาเหม็ด เมืองเรกอส
ผู้โดยสาร: 147
ลูกเรือ: 6
เสียชีวิต: 153 (ทั้งลำ)
บาดเจ็บ: 0
รอดชีวิต: 0
ดานาแอร์ เที่ยวบินที่ 992 (9เจ-992) เป็นเที่ยวบินโดยสารภายในประเทศตามกำหนด ซึ่งดำเนินการโดย ดานาแอร์ สายการบินไนจีเรีย เมื่อวันที่ 6 มิถุนายน พ.ศ. 2555 อากาศยานเอ็มดี 83 บินจากท่าอากาศยานนานาชาติ Nnamdi Azikiwe เมืองอาบูจา ประเทศไนจีเรีย ไปยังท่าอากาศยานนานาชาติ เมอทารา มูฮาเหม็ด เมืองเรกอส ตกในสภาพอากาศท้องฟ้ามีเมฆมาก แต่ไม่มีฝนตก ผู้โดยสารทั้ง 147 คนบนเครื่อง ลูกเรือ 6 ราย เสียชีวิตทั้งหมด และมีผู้เสียชีวิตบนพื้นดิน 6 ราย
แหล่งข้อมูลอื่น

Accident Investigation Bureau
(อังกฤษ) "Interim Statement" (Archive) - 3 June 2012
(อังกฤษ) "Second Interim Statement" (Archive) - 3 June 2014
ซง เจินหลิง

ซง เจินหลิง เป็นนักปั่นจักรยานชาวจีนเคยได้รับรางวัลเหรียญทองแดงจากการแข่งขันพาราลิมปิกฤดูร้อน 2016 ด้วยเวลา 40.020 นาที
ถนอม อ่อนเกตุพล

ถนอม อ่อนเกตุพล ปัจจุบันจัดรายการ ช่อง 5 รวมใจ ฟังชัดๆ ถนอมจัดให้ ทางช่องททบ.5 เอชดี และอดีตที่ปรึกษาของผู้ว่าราชการกรุงเทพมหานคร ม.ร.ว.สุขุมพันธุ์ บริพัตร และโฆษกกรุงเทพมหานคร อดีตที่ปรึกษาและโฆษก สมัยผู้ว่าฯ นายอภิรักษ์ โกษะโยธิน อดีต ผู้อำนวยการสถานีวิทยุกรุงเทพมหานคร อดีตรองโฆษกกรุงเทพมหานคร อดีตเลขานุการรัฐมนตรีประจำสำนักนายกรัฐมนตรี นายองอาจ คล้ามไพบูลย์
ประวัติ

เกิดเมื่อวันที่ 28 สิงหาคม พ.ศ. 2511 ที่อำเภอเชียรใหญ่ จังหวัดนครศรีธรรมราช แต่มาเติบโตและใช้ชีวิตอยู่ที่อำเภอหัวไทร จังหวัดเดียวกัน เป็นบุตรชายของนายปลื้มและนางแดง อ่อนเกตุพล จบการศึกษาระดับมัธยมศึกษาจากโรงเรียนทรายขาววิทยา และโรงเรียนหัวไทรบำรุงราษฎร์ ระดับปริญญาตรีจากคณะรัฐศาสตร์ มหาวิทยาลัยรามคำแหง ปริญญาโท พัฒนาสังคม จากสถาบันบัณฑิตพัฒนบริหารศาสตร์ (นิด้า)
ประวัติ > การจัดรายการวิทยุ

เข้าทำงานด้านสื่อมวลชน โดยได้รับแรงบันดาลใจจากชัชรินทร์ ไชยวัฒน์ และสำราญ รอดเพชร โดยทำงานเป็นสื่อมวชลชนสายการเมืองประจำทำเนียบรัฐบาลและผู้จัดรายการวิทยุมาก่อน ที่เป็นที่รู้จักมากที่สุดคือ "ร่วมด้วยช่วยกัน" ทาง F.M.96.0 MHz โดยจัดรายการได้ดี จนได้รับรางวัลผู้จัดรายการยอดเยี่ยมของคลื่น  และรางวัลเทพทองพระราชทาน ประจำปี พ.ศ.  2545 และในระหว่างที่ทำงานเป็นผู้บริหารสถานีวิทยุร่วมด้วยช่วยกัน ได้เข้าไปมีบทบาทอย่างสูงในการเจรจากับ นักศึกษาพม่าที่บุกยึดสถานทูตพม่าประจำประเทศไทย เมื่อปี พ.ศ.  2543 และอีกครั้งหนึ่ง เมื่อเป็นผู้เจรจากับคนร้ายกรณี นักโทษชาวพม่า จี้จับผู้บัญชาการเรือนจำ จังหวัดสมุทรสาคร เป็นตัวประกัน เมื่อปี พ.ศ. 2543 โดยใช้เวลายาวนานถึง 10 ชั่วโมง
เคยจัดรายการอยู่ที่คลื่นวิทยุสำนักงานทรัพย์สินส่วนพระมหากษัตริย์ F.M.99.5.0 MHz วันเสาร์-อาทิตย์ เวลา 15.30.00-18.00 น. ชื่อรายการ สารพันปัญหากฎหมาย และจัดรายการทางโทรทัศน์ดาวเทียม สถานีบลูสกายชาแนล รายการฟ้าวันใหม่ โดยคุยกับนายอภิสิทธิ์ เวชชาชีวะ ผู้นำฝ่ายค้าน เวลา 08.00-09.00 น.และรายการอาสาประชาชน กับ รศ.สมชัย ศรีสุทธิยากร, นายอภิรักษ์ โกษะโยธิน และนายบัญญัติ บรรทัดฐาน เวลา 11.00-12.00 น. ตั้งแต่วันจันทร์ถึงวันศุกร์  รวมถึงรายการวิเคราะห์คอลัมนิสต์ กับ นายเทพไท เสนพงษ์ เวลา 11.00-12.00 น. ตั้งแต่วันจันทร์ถึงวันศุกร์
ประวัติ > การเมือง

ในการเลือกตั้งทั่วไปทั้งประเทศในปี พ.ศ. 2548 นายถนอมได้ลงเลือกตั้งด้วย โดยลงในสังกัดพรรคประชาธิปัตย์ กรุงเทพมหานคร เขต 9 คือ เขตคลองเตยและเขตวัฒนา โดยแข่งขันกับผู้สมัครจากพรรคไทยรักไทย คือ น.ต.ศิธา ทิวารี โดยนายถนอมได้รับคะแนน  20,143 คะแนน  แต่ไม่ได้รับการเลือกตั้ง
เคยดำรงตำแหน่งที่ปรึกษาผู้ว่าราชการกรุงเทพมหานคร ม.ร.ว.สุขุมพันธุ์ บริพัตร และอดีตที่ปรึกษาและโฆษก กทม.สมัยนายอภิรักษ์ โกษะโยธิน พร้อมกับการเป็นสื่อมวลชนอิสระ นักเขียนอิสระ ผลงานได้แก่ ฝันให้ไกลไปให้ถึง ของนายอภิรักษ์ โกษะโยธิน, เบื้องลึก เบื้องหลังรัฐบาลโอบามาร์ค และ ชีวิตที่เลือกได้ พ.ต.อ.สวัสดิ์ จำปาศรี
ในเหตุการณ์การชุมนุมของกลุ่มแนวร่วมประชาธิปไตยต่อต้านเผด็จการแห่งชาติ เมื่อปี พ.ศ. 2553 ภายหลังจากการมีการวางเพลิงห้างสรรพสินค้าต่าง ๆ บริเวณแยกราชประสงค์ในวันที่ 19 พฤษภาคม พ.ศ. 2553 นายถนอมซึ่งเป็นโฆษกกรุงเทพมหานคร ได้มีบทบาทเป็นผู้ให้สัมภาษณ์ตามสื่อต่าง ๆ ถึงบทบาทและหน้าที่ของกรุงเทพมหานคร ซึ่งเป็นผู้รับผิดชอบ
หลังจากนั้น ได้รับแต่งตั้งให้เป็นเลขานุการรัฐมนตรีประจำสำนักนายกรัฐมนตรี (องอาจ คล้ามไพบูลย์)
วิกฤตการณ์การเมืองไทย พ.ศ. 2556–2557

ในวิกฤตการณ์การเมืองไทย พ.ศ. 2556–2557 นายถนอมได้เข้าร่วมกับการชุมนุมของกปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์เป็นประมุข) โดยเป็นแนวร่วมคนหนึ่ง มีบทบาทเป็นโฆษกบนเวทีชุมนุมคู่กับนายสำราญ รอดเพชร และในบางครั้งยังเป็นผู้นำพาผู้ชุมนุมเดินไปในถนนสายต่าง ๆ อีกด้วย เช่น เป็นแกนนำผู้ชุมนุมเดินจากอนุสาวรีย์ประชาธิปไตยไปยังหน้าทำเนียบรัฐบาลในวันที่ 9 ธันวาคม พ.ศ. 2556 ซึ่งเป็นวันที่ทางกปปส.กำหนดชุมนุมใหญ่ แบ่งเส้นทางการเดินขบวนออกเป็น 9 เส้นทาง นอกจากนี้ยังทำหน้าที่แสดงหนังตะลุงมีเนื้อหาล้อเลียนรัฐบาลให้ผู้ชุมนุมได้ชมอีกด้วย ซึ่งต่อมาหลังการชุมนุมได้เสร็จสิ้นลง นายถนอมยังคงแสดงหนังตะลุงต่อไป โดยประยุกต์เข้ากับข่าวสารเหตุการณ์ปัจจุบัน โดยใช้ชื่อรายการว่า "เท่งนุ้ยคุยข่าว" ออกอากาศทางสถานีโทรทัศน์ฟ้าวันใหม่และสถานีโทรทัศน์เคเบิลท้องถิ่นในภาคใต้
ในวันที่ 14 พฤษภาคม พ.ศ. 2557 จากการชุมนุมในครั้งนี้ ศาลอาญาอนุมัติหมายจับแกนนำ กปปส. รวม 43 คน ผู้ต้องหาคดีกบฏ และความผิดอื่น รวม 8 ข้อหา เพื่อติดตามตัวมาดำเนินกระบวนการตามกฎหมาย โดยนายถนอมเป็นผู้ต้องหาหมายเลขที่ 28
ชัย มุกตพันธุ์

ศาสตราจารย์ ชัย มุกตพันธุ์ (6 กรกฎาคม พ.ศ. 2460-25 พฤษภาคม พ.ศ. 2530) เป็นนักวิชาการชาวไทยซึ่งได้ชื่อว่าเป็นบิดาแห่งวิชาปฐพีกลศาสตร์แห่งประเทศไทย ในอดีตเป็นเลขาธิการราชบัณฑิตยสถาน อธิบดีกรมอาชีวศึกษา คณบดีคณะวิศวกรรมศาสตร์ จุฬาลงกรณ์มหาวิทยาลัย ผลงานสำคัญชิ้นหนึ่งคือ ร่วมเป็นผู้แทนของประเทศไทยในการก่อตั้ง บัณฑิตวิทยาลัยวิศวกรรมศาสตร์ ส.ป.อ. (องค์การสนธิสัญญาป้องกันภูมิภาคเอเชียตะวันออกเฉียงใต้) ซึ่งปัจจุบันคือ สถาบันเทคโนโลยีแห่งเอเชีย
ศาสตราจารย์ ดร.ชัย มุกตพันธุ์ หรือ ศาสตราจารย์ ชัย มุกตพันธุ์ ยังเคยเป็นอาจารย์ผู้สอน นิสิต และนักศึกษา วิศวกรรม ทั้งปริญญาตรี โท และเอก มากกว่า 40 รุ่น ทั้งชาวไทยและชาวเอเชีย อื่น ๆ นับเป็นปูชนียบุคคลที่สำคัญของชาวไทย ซึ่งประสิทธิประสาทวิชาการ แก่วิศวกร เพื่อให้เป็นกำลังสำคัญในการพัฒนาประเทศชาติในปัจจุบัน
การศึกษา

2481: วิศวกรรมศาสตรบัณฑิต จุฬาลงกรณ์มหาวิทยาลัย
2489: วิศวกรรมศาสตรมหาบัณฑิต  คนแรก ของคณะวิศวกรรมศาสตร์ จุฬาลงกรณ์มหาวิทยาลัย
2491: ธรรมศาสตรบัณฑิต มหาวิทยาลัยธรรมศาสตร์และการเมือง
2493-2496: M. Eng. มหาวิทยาลัยเยล และ D.Sc. มหาวิทยาลัยมิชิแกน
2511: วิทยาลัยป้องกันราชอาณาจักร
การทำงาน

ศ.ชัย มุกตพันธุ์ เริ่มรับราชการเป็นอาจารย์ตรี คณะวิศวกรรมศาสตร์ จุฬาลงกรณ์มหาวิทยาลัย เมื่อปี พ.ศ. 2482 ได้รับการแต่งตั้งเป็นผู้ช่วยศาสตราจารย์ ในปี พ.ศ. 2502 และได้รับโปรดเกล้าแต่งตั้งเป็นรองศาสตราจารย์ ในปี พ.ศ. 2504 ต่อมาในปี พ.ศ. 2515 ได้รับการแต่งตั้งเป็นคณบดีคณะวิศวกรรมศาสตร์ จุฬาลงกรณ์มหาวิทยาลัย จากนั้นในปี พ.ศ. 2518 ได้รับการแต่งตั้งเป็นอธิบดีกรมอาชีวศึกษา กระทรวงศึกษาธิการ
ผลงาน

ด้านวิชาการ ผลงานตีพิมพ์เผยแพร่ในวารสารทั้งภาษาไทยและภาษาต่างประเทศ มีมากกว่า 70 เรื่อง ที่สำคัญ ได้แก่
Steel Frames for Industrial Buildings ในหนังสือ Building in Atomic Age ของ M.I.T.
Bangkok Subsoils ในหนังสือ Proceedings of a Conference on Architecture and Structure Engineering in Relation of the Construction of Large Buildings, Bangkok
Engineering Properties of Bangkok Subsoil ในหนังสือ Prcoceeding of the South-east Asian Regional Conference on soil engineering. A.I.T.
คุณสมบัติของดินบาดาลบริเวณกรุงเทพฯ ในหนังสือวิศวกรรมสาร ฉบับพิเศษ ครบรอบ 25 ปี พ.ศ. 2511 ได้รับรางวัลยอดเยี่ยม จากวิศวกรรมสถานแห่งประเทศไทย
ปฐพีกลศาสตร์และวิศวกรรมฐานราก พ.ศ. 2526
การทรุดตัวของนครหลวง ในการสัมมนาเรื่อง ปัญหานครหลวง ที่จุฬาลงกรณ์มหาวิทยาลัย
ด้านการออกแบบทางด้านวิศวกรรม อาคารทางศาสนา
การซ่อมแซมพระปรางค์วัดอรุณราชวราราม
ปรับปรุงพระอุโบสถวัดบวรนิเวศวิหาร
ออกแบบและควบคุมการก่อสร้างฐานรากมณฑปวัดหินหมากแป้ง จังหวัดหนองคาย
ออกแบบซ่อมแซมฐานรากพระเจดีย์วัดใหญ่ชัยมงคล จังหวัดพระนครศรีอยุธยา
ซ่อมแซมพระอุโบสถวัดเบญจมบพิตร
ควบคุมการก่อสร้างพระอุโบสถวัดตรีทศเทพ
ด้านการออกแบบทางด้านวิศวกรรม อาคารสถานศึกษาและโรงพยาบาล
ตึกสรีรวิทยา คณะแพทยศาสตร์ ศิริราชพยาบาล
ตึกคณะครุศาสตร์ จุฬาลงกรณ์มหาวิทยาลัย
ตึกทดลองวิศวกรรมอุตสาหการ คณะวิศวกรรมศาสตร์ จุฬาลงกรณ์มหาวิทยาลัย
ตึกทดลองวิศวกรรมไฟฟ้า คณะวิศวกรรมศาสตร์จุฬาลงกรณ์มหาวิทยาลัย
ตึกออร์โทปิดิส์ คณะแพทยศาสตร์ ศิริราชพยาบาล
ควบคุมการก่อสร้างตึก “วชิรญาณวงศ์” โรงพยาบาลจุฬาลงกรณ์
ควบคุมการก่อสร้างตึก “ภ.ป.ร.” โรงพยาบาลจุฬาลงกรณ์
หนังสือ
ปฐพีกลศาสตร์และวิศวกรรมฐานราก เขียนร่วมกับ กาซูโต นากาซาวา : โรงพิมพ์คุรุสภาลาดพร้าว กรุงเทพฯ
เครื่องราชอิสริยาภรณ์

พ.ศ. 2525 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2519 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2530 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2508 –  เหรียญจักรพรรดิมาลา (ร.จ.พ.)
พ.ศ. 2521 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2510 –  เหรียญกาชาดสมนาคุณ ชั้นที่ 1 (เหรียญทอง)
เกียรติคุณที่ได้รับ

2509: นายกสโมสรอาจารย์ จุฬาลงกรณ์มหาวิทยาลัย
2510: วิศวกรรมศาสตรดุษฎีบัณฑิตกิตติมศักดิ์ จุฬาลงกรณ์มหาวิทยาลัย
2516: สมาชิกสภานิติบัญญัติแห่งชาติ
2518: ผู้ตรวจการลูกเสือ สำนักงานคณะกรรมการลูกเสือแห่งชาติ
2519: ศาสตราจารย์อุปการคุณ วิชาวิศวกรรมโยธา จุฬาลงกรณ์มหาวิทยาลัย
2519: ราชบัณฑิต ประเภทวิทยาศาสตร์ประยุกต์
2523: เลขาธิการราชบัณฑิตยสถาน ติดต่อกัน 4 วาระ
2529: D.Sc.(กิตติมศักดิ์) สถาบันเทคโนโลยีแห่งเอเชีย และได้รับการยกย่องให้เป็น บิดาแห่งวิชาปฐพีกลศาสตร์แห่งประเทศไทย
แหล่งข้อมูลอื่น

มณฑปแห่งวัดหินหมากเป้ง เก็บถาวร 2007-09-29 ที่ เวย์แบ็กแมชชีน
ชินจูกุ นิ-โจเมะ

ย่านนิ-โจเมะ เมื่อปี 2019
ชินจูกุ นิ-โจเมะ (ญี่ปุ่น: 新宿二丁目; โรมาจิ: Shinjuku Ni-chōme) หรือเรียกสั้น ๆ ว่า นิ-โจเมะ (Ni-chōme) หรือ นิโจ (Nichō) เป็นพื้นที่หมายเลขสองของย่านชินจูกุ ในเขตชินจูกุ โตเกียว ประเทศญี่ปุ่น นิ-โจเมะโดดเด่นในฐานะศูนย์กลางของวัฒนธรรมย่อยเกย์ในโตเกียว เป็นที่ตั้งของบาร์เกย์จำนวนมาก ซึ่งถือว่ามีอยู่อย่างหนาแน่นที่สุดในโลก
นิ-โจเมะตั้งอยู่ไม่ไกลจากสามสถานีรถไฟซึ่งรวมถึงสถานีชินจูกุ ย่านนิ-โจเมะมีความพิเศษที่เป็นที่ตั้งของทั้งบาร์, ร้านอาหาร, คาเฟ่, เซาน่า เลิฟโฮเตล, ร้านเสื้อผ้าเกย์, "กล่องครุยซิง" (ฮัตเต็มบะ), โฮสต์คลับ, ไนต์คลับ, ร้านนวด ไปจนถึงร้านหนังสือและวิดีโอเกย์ ในพื้นที่เพียงห้าช่องที่มีใจกลางอยู่บนถนนนากะ-โดริ ระหว่างอาคาร BYGS ตรงสถานีชินจูกุ ซัง-โจเมะ (Shinjuku San-chōme Station) กับสวนสาธารณะเล็ก ๆ ในย่านชินจูกุ ซึ่งห่างไปทางตะวันออกสามช่องนั้น มีจำนวนของบาร์เกย์อยู่มากถึงราว 300 ร้านในพื้นที่